กวาดตลาดให้กู้บ้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ไทยพาณิชย์ กวาดตลาดสินเชื่อที่อยู่อาศัย ตั้งเป้า 5.56.0 หมื่นล้านบาท งัดจ่ายไม่อั้น
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า ในปีนี้ธนาคารตั้งเป้าปล่อยสินเชื่อที่อยู่อาศัย 5.56.0 หมื่นล้านบาท และยังคงเป็นผู้นำตลาดสินเชื่อที่อยู่อาศัย โดยมีส่วนแบ่งการตลาด (มาร์เก็ตแชร์) มากกว่า 30% ของระบบธนาคารพาณิชย์ และจะทำให้ฐานสินเชื่อคงค้างของธนาคารในสิ้นปี 2553 อยู่ที่ระดับ 2.5 แสนล้านบาท
พร้อมกันนี้ธนาคารไทยพาณิชย์ได้ร่วมกับ บริษัท แสนสิริ เปิดบริการทางการเงินไทยพาณิชย์จ่ายไม่อั้น มอบสิทธิพิเศษให้ลูกค้าของแสนสิริ โดยลูกค้าจะได้รับสิทธิพิเศษ ให้บริการสินเชื่อวงเงินกู้อเนกประสงค์เติมเต็มวงเงินกู้เดิม, เบิกจ่ายไม่อั้นจำนวนครั้งตลอดเวลาที่เป็นลูกค้าสินเชื่อบ้าน วงเงินสูงสุด 5 ล้านบาท, มอบบัตรเดบิตพลัส เพื่อรับสิทธิรักษาพยาบาลไม่จำกัดจำนวนครั้ง ครั้งละ 5,000 บาท ในเบื้องต้นทางแสนสิริได้รวบรวมบ้านพร้อมโอน 170 ยูนิต จาก 25 โครงการ นำมาขาย